DCC แจกปันผล 1.25%
คณะกรรมการบริษัทไดนาสตี้ แจกปันผล 1.25%
26 ต.ค. 2554

คณะกรรมการบริษัทไดนาสตี้ แจกปันผล 1.25%
คณะกรรมการบริษัทไดนาสตี้(DCC) มีมติจ่ายเงินปันผลระหว่างกาลหุ้นละ 0.71 บาทคิดเป็นอัตราผลตอบแทน 1.25%
ทั้งนี้  บริษัทจ่ายเงินปันผลจากกำไรงวดไตรมาส 3 ปีนี้(ก.ค.-ก.ย.)ให้กับผู้ถือหุ้นที่มีชื่อในทะเบียนวันที่ 11พ.ย. 2554 กำหนดจ่ายเงินภายในวันที่ 23 ก.ย.2554
นอกจากนี้ คณะกรรมการบริษัทฯ มีมติแต่งตั้ง พลตำรวจเอกพัชรวาท วงษ์สุวรรณ  เป็นประธานกรรมการตรวจสอบโดยให้มีผล ณ วันที่ 25 ต.ค. 2554 ด้านบริษัทหลักทรัพย์ธนชาตออกบทวิเคราะห์แนะนำให้หุ้น DCC เป็นหนึ่งทางเลือกในการลงทุนที่ดีที่สุดหลังจากคาดว่า DCC จะรายงานกำไรที่เติบโตแข็งแกร่งที่ 31% ในปี 2555 เนื่องจากความต้องการกระเบื้องเซรามิกสำหรับการซ่อมแซมบ้านหลังจากน้ำท่วมอย่างรุนแรง, ต้นทุนการผลิตต่ำลง จากแผนการปรับลดต้นทุนและต้นทุนพลังงาน และประโยชน์จากภาษีเงินได้นิติบุคคลที่ลดลงจาก 30% ในปีนี้ มาอยู่ที่ 23% ในปีหน้า
DCC  ดำเนินธุรกิจในตลาดในประเทศเพียงอย่างเดียว ด้วยเป็นผู้ผลิตที่มีต้นทุนต่ำที่สุด และมีช่องทางการจัดจำหน่ายที่แข็งแกร่งสุด นอกจากนี้การมีฐานะการเงินที่แข็งแกร่ง ด้วยเป็นบริษัทที่มีเงินสดสุทธิ ทำให้บริษัทฯ สามารถจ่ายปันผลในอัตรา 100% ได้และให้ อัตราผลตอบแทนปันผลสูงถึง 7.1% ในปี 2555 และ 8.3% ในปี 2556 ซึ่งเป็นระดับที่สูงสุดในช่วง 10 ปีที่ผ่านมาที่ 5-8.5% ได้ และหมายความว่ามีความเสี่ยงค่อนข้างต่ำที่ราคาหุ้นจะปรับตัวลงอีกด้วย 
ล่าสุด  ราคาหุ้น DCC  อยู่ 56.75 บาทไม่เปลี่ยนแปลงจากวันก่อน